nb en en en fr de da id nb sv da da da da da da da da da da da da da da da da da da da da da en en
Zameer Khans tredje century for Svanholm og sjette i alt - Svanholm Cricketklub
Tirsdag d. 10. juli 2018 kl. 17:27 af Henrik Pfaff
Man kan godt undre sig over, at en så fornem gærdespiller som Zameer Khan ”kun” har lavet tre centuries for Svanholm, et i søndags mod Nørrebro og to i 2016 mod Herning og AB. Derudover har han dog scoret et for landsholdet og to i de par år, han spillede engelsk klubcricket.
Når han ikke scorede nogen som ungdomsspiller skyldtes det nok, at han altid blev løbet ud. Det med at løbe er han heldigvis blevet bedre til med årene.
I 1. holdets kamp på Kløvermarken spillede Zameer Khan en fornem halvleg og lavede century inklusive mange flotte drives, hvor han viste hvordan benarbejdet skal fungere, når man ikke er bange for at spille på forreste fod og vel at mærke når man tør spille bolden i opspringet i 2- og 3 skridt i boldens bane.
Zameer på bageste fod
Som det ses var Zameer ikke bage for at få langt foran slaggrænsen og møde
bolden. Det blev også hans endelig, men da havde han passeret de 100
Zameer Khan scorede 115 på 131 bolde inklusiv 12 firere i to gode gærdestande, 90 sammen med Hamid Shah (31) og 99 sammen med Wahab Hashmi (51).
Der var også point til Taha Ahmed og til sidst til Abdullah Mahmood, der til sidst diverterede med et par smukke drives.
Selvom der kan være lidt langt mellem snapsene kan Abdullah Mahmood godt
batte. Her driver han sig til en firer
Zeshan Khan fik ikke lov til at være med længe førend han blev løbet ud
Wahab Hashmi spillede en god afskedskamp for Svanholm.
Han tager nu et halvt år til Australien for at studere og spille cricket
Svanholm scorede 272 for 9 efter at have mistet Zishan Shah og Rasheed Lewis for 18 point. Touqeer Ahmed tog 4 gærder for 54.
Banerne er knastørre og især markspillet lider under det med fare for svære hudafskrabninger for spillerne til følge. Grænseslagene rasler ud, ikke mindst på Albertslunds bane og det fik 2. holdet at føle.
Albertslund sikrede sig formentlig både oprykning og 1. pladsen i 1. division, da vi måtte lægge ryg til 276 point, godt hjulpet af vore, der droppede igen og igen. 3 for 49 til Saad Ahmad.
Og så må vi gentage os selv. Dybt imponerede over 1. års drengen Lucky Ali, der spiller på dispensation, fordi han er for ung og holdt sammen på vores halvleg med 63 mod formentlig næste års elitedivisionshold. Han kom ind, da der var 5 gærder ude for 79 og selvom opgaven så håbløs ud blev han stående og scorede 63, så vi endte på acceptable 199. 29 til Usman Akram, 26 til Raja Khan.
Siden sidst har 1. holdet spillet to T 20 kampe. Ude mod AB vandt vi 67/0 – 66 over AB, der ikke har det godt for tiden. 3/10 til Abdullah Mahmood  og 35 og 34 begge not out til åbnerne Zameer Khan og Hamid Shah.
Mere begivenhedsrigt var det på Svanholm Park, der ligner en ørken og er blev et forfærdelig svær at fielde på. Vi startede med 184 for 3 gærder (Zishan Shah 62 på 46 bolde, Mads Henriksen 44x på 27 bolde og Abdul Hashmi 33 not out på 16 bolde. KB lagde sig langtfra ned og kun et fantomgreb af Hamid Shah forhindrede Aftab Ahmed i at lave seks firere i en over. KB endte med 163/5 på de 20 overe.
Svanholm's juniorhold er rejst til Holland og spiller tre kampe mod Excelsior i Rotterdam. På vejen spilles en kamp i Husum.
Næste hjemlige begivenhed er T 10 turneringen d. 20 og 21. juli